твоя̂ же пребога̂тыя упова́я щедрѡ́ты, приношу́ ти грѣ́шный сіѐ моле́ніе моѐ:послу́шай менє̀, гдс̑и, ѡбѣща́выйся послу́шати вѣ́рнѡ призыва́ющихъ тя̀:посли́ ми а́гг҃ла твоего̀, да запрети́тъ всѣ̂мъ духѡ́мъ ѕлы̂мъ борю́щымся со мно́ю, да постыдя́тся и посра́мятся и́щущіи ду́шу мою̀, и да потреби́тъ ѿ моегѡ̀ се́рдца вся́кое подвиза́ніе, ѿ непрія́зненнагѡ похотѣ́нія возстаю́щее, да бу́детъ всегда̀ со мно́ю храня́й мя̀, и на вся̂ дѣла̀ дѡ́брая наставля́яй, и на вся́къ де́нь недостѡ́йныя мл҃твы моя̂ принося́й тебѣ̀ бг҃у и творцу̀